предлог

Национални савет ромске националне мањине

Програм рада за 2019. годину

На основу члана 113. Закона о националним саветима националних мањина ("Сл. гласник РС", бр. 72/2009, 20/2014 - oдлука УС, 55/2014 и 47/2018)

**ПРОГРАМ РАДА НАЦИОНАЛНОГ САВЕТА РОМСКЕ НАЦИОНАЛНЕ МАЊИНЕ**

**ЗА 2019. годину**

**ПРОГРАМСКИ ОКВИР**

Национални савет ромске националне мањине, са седиштем у Панчеву, ул. Војводе Петра Бојовића 10, послује као установа у складу са Законом о националним саветима националних мањина.

 Оснивач Националног савета ромске национа мањине је Република Србија.

 Средства за функционисање Савета обезбеђују се у складу са чланом 113 . Закона о националним саветима националних мањина ("Сл. гласник РС", бр. 72/2009, 20/2014 - oдлука УС, 55/2014 и 47/2018)

 Делатност Националног савета ромске националне мањине обухвата:

1. доноси и мења Статут Савета;

2. доноси финансијски план, финансијски извештај и завршни рачун;

3. располаже сопственом имовином;

4. одлучује о називу, симболима и печату Савета;

5. утврђује предлоге националних симбола, знамења и празника националне мањине;

6. оснива установе, удружења, фондације, привредна друштва у областима културе, образовања, обавештавања и службене употребе језика и писма;

7. предлаже представника националне мањине у савету за међунационалне односе у јединици локалне самоуправе;

8. предлаже Републици, аутономној покрајини или јединици локалне самоуправе као оснивачу установе, утврђивање установе од посебног значаја из члана 11а и 17. Закона о националним саветима националних мањина;

9. иницира односно предлаже Републици, аутономној покрајини или јединици локалне самоуправе као оснивачу установе, која је у складу са законом, утврђена за установу од посебног значаја за националну мањину, пренос оснивачких права;

10. установљава и додељује признања;

11. иницира доношење и прати спровођење закона и других прописа из области културе, образовања, обавештавања и службене употребе језика и писма;

12. учествује у припреми закона и других прописа и иницира доношење односно измене и допуне закона и других прописа којима се уређујуУставом гарантована права националних мањина у области области културе, образовања, обавештавања и службене употребе језика и писма;

13. иницира доношење, односно измене и допуне посебних прописа и привремених мера у областима у којима се остварује право на самоуправу, ради постизања пуне равноправности између припадника националне мањине и грађана који припадају већини;

14. подноси притужбу Заштитнику грађана, покрајинском и локалном омбудсману и другом надлежном органу, када процени да је дошло до повреде уставом и законом гарантованих права и слобода припадника националних мањина;

15. подноси притужбу из тачке 14) овог члана у име припадника националне мањине;

16. заузима ставове, покреће иницијативе и предузима мере у вези са свим питањима која су непосредно повезана са положајем, идентитетом и правима ромске националне мањине;

17. предлаже државним органима, органима покрајине и локалних самоуправа отварање канцеларија које третирају положај Рома. Даје мишљење о делокругу послова и кадровским решењима у њима у складу са законом;

18. оснива и координира рад свих ресорних одбора, радних тела и локалних канцеларија које третирају положај Рома, а чији је суоснивач Савет или државни органи и даје предлоге у вези кадровских решења и питања делокруга рада у њима;

19. прати, иницира и спроводи државне и међународне мере побољшања положаја Рома, у складу са законом;

20. формира, по потреби, пројектни биро;

21. доноси пословник о свом раду;

22. одлучује о другим питањима која су му поверена законом.

 Национални савет може у складу са статутом обављати и друге делатности уз сагласност Извршног одбора.

 **ИНСТИТУЦИОНАЛНИ РАЗВОЈ**

 Национални савет ромске националне мањине има својство правног лица, са правима, обавезама и одговорностима утврђеним законом, Решењем и Статутом Савета.

 Савет може у складу са Статутом обављати и друге делатности уз сагласност Извршног одбора.

 Савет може образовати радна тела ради обављања појединих послова из своје надлежности у складу са прописима (радне групе, комисије и сл). За обављање појединих стручних послова из своје надлежности Савет може ангажовати друга правна и физичка лица.

Савет користи пословне просторије у Панчеву, улица Војводе Радомира Путника 10 где је и седиште Савета као и просторије у пословној згради Палата Београд на адреси Масарикова 5/13.

 У 2019. години, по стварању услова, формираће се три издвојене организационе јединице –огранка Савета. Циљ формирања огранака Савета је успостављање боље и ефикасније комуникације са крајњим корисницима, како лицима ромске националности, тако и са локалним институцијама у Републици Србији, како би се процес унапређења положаја припадника ромске националне заједнице решавао ефикасније и квалитетније.

Одредити број издвојених организација - канцеларија, као и места где би се основале.

За рад канцеларија планирана средства :30.000,00 месечно =360,000 / 1.080.000,00

 Формирањем издвојених организационих јединица - огранака Националног савета ромске националне мањине у три округа допринеће развијању капацитета Савета за даљи рад и омогућила се боља и ефикаснија комуникација између Националног света ромске националне мањине и Републичке Владе Србије са ромском популацијом. Формирање огранака је веома важно из следећих разлога:

* Лакши приступ свим активностима које припадницма ромске популације омогућава Национални савет ромске националне мањине;
* Децентрализација услуга на које Роми имају право. Отварањем нових канцеларија Ромима се омогућава лакши приступ услугама, јер социо-економска ситуација у којој живе не дозвољава им, на пример, одлазак из Зајечара у Београд, или из Ниша у Београд, или из Пожаревца за Београд.
* Равномерна територијала покривеност канцеларија у Републици Србији која омогућава равномерну територијалну распоређеност у Републици Србији и приступ ромске популације овим Канцеларијама.

 У 2019. години планирано је ангажовање правног лица односно предузетника са лиценцом за обављању књиговодсвених услуга, ангажовање правног лица односно предузетника за обављање послова адвокатских и правних услуга и ангажовање правног лица односно предузетника за обављање послова одржавања интернет презентације Савета.

* **Књиговодствене услуге на месечном нивоу: 30 000,00 динара**
* **Адвокатске услуге на месечном нивоу: 50 000,00**
* **Одржавање и ажурирање интернет презентације на месечном нивоу: 10 000,00**

 **УНАПРЕЂЕЊЕ И ПОДРШКА У РЕАЛИЗАЦИЈИ ПЛАНА РАДА ОДБОРА ЗА ОБРАЗОВАЊЕ**

 У складу са Законом о националним саветима националних мањина, Национални савет ће у 2019. години определити средства за трошкове рада одбора и реализације плана одбора у износу реализацију активности одбора у складу са планом рада одбора за образовање

**Правни основ: члан 15. Закон о националним саветима националних мањина.**

 **ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА ИЗ ОБЛАСТИ ОБРАЗОВАЊА**

 У складу са Законом о националним саветима, Национални савет ће у 2019. години определити средства за трошкове рада одбора и реализацију плана одбора и износу од 1.000.000,00 динара , за финансирање и суфинансирање програма и пројеката у области образовања у висини од **2.000.000,00 милиона динара**.

Национални савет ромске националне мањине ће путем плана рада Одбор за образовање радити на обезбеђивању пуне укључености деце, младих из ромске заједнице у квалитетно образовање на свим образовним нивоима уз увођење делотворних и ефикасних механизама за борбу против дискриминације у образованом систему и остваривање услова за уживање свих припадајућих права.

**ЦИЉЕВИ**

* Заступање права Рома у образовном систему на свим образовним нивоима;
* Унапредити рад педагошких асистената;
* Унапређење доступности предшколских програма и повећање ромске децу обухваћене програмима за развој и учење – узраст 3 до 5 година;
* Обезбедити квалитетно и континуирано основно исредње образовање за децу и младе из ромске заједнице, делотворну превенцију напуштања образовања и разноврсне облике додатне подршке до завршетка средњег образовања;
* Повећање броја Рома/киња уписаних на више школе и факултете;
* Повећање број студената мастер/специјалистичкимх и докторских студија и укључених у стручне праксе;
* Обезбедити услове за изражавање идентитета, неговање језика и културе и остваривање свих мањинских права Рома и Ромкиња у образовању;

**НАПОМЕНА:**

Све циљеве прате мере – активности, индикатори – извори провере, као и ко су носиоци активности (предвиђено у плановима ресорних одбора). Временски рок је 2019. година.

**Правни основ: члан 113. став2 . тачка1. Закон о националним саветима националних мањина.**

**Правни основ: члан 18. Закон о националним саветима националних мањина.**

 **ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА ИЗ ОБЛАСТИ КУЛТУРЕ**

У складу са Законом о националним саветима, Национални савет ће у 2019. години определити средства за трошкове рада одбора и реализацију плана одбора и износу од 1.000.000,00 динар, а за финансирање и суфинансирање програма и пројеката у области образовања у висини од **2.000.000,00 динара.**

Полазећи од предвиђених права и имајући у виду значај и улогу културе која, по дефиницији, прожима све сегменте живота људи једне заједнице, почев од производње, преко знања, њихове употребе, затим идеја и вредности, закључно с методама и институцијама које се старају о њеном одржавању и развоју, може се рећи да Роми још немају обезбеђене елементарне услове за развој своје културе.

Култура која чини срж идентитета Рома има два кључна аспекта: традиционални и савремени. Да би се она изражавала, чувала, неговала, развијала, као и да би се одржавале везе и успостављала сарадња са сународницима, ма где они живели, неопходно је обезбедити услове за малобројне постојеће културне институције и удружења и оснивати и развијати нове институције које су неопходне за савремено културно стваралаштво Рома.

**ОСНИВАЊЕ КУЛТУРНОГ РОМСКОГ ЦЕНТРА**

Оснивање културног центар Ромски културни центар у Панчеву биће основан 2019. године и као оснивач ове установе биће Национални савет ромске националне мањине, на основу Закона о Националном саветима националних мањина и Статута Националног савета ромске националне мањине. Верификацију РКЦП треба да изгласа скупштина Националног савета ромске националне мањине на предлог извршног одбора у циљу очувања, унапређења и развоја културе Рома и Ромкиња.

Опредељена средства за рад Културног ромског центра су 970.728,00

Ромски културни центар у Панчеву бавиће се делатностима које обухватају промовисање, подстицање, очување, развијање и организовање:

• културе, науке и језика ромске националне мањине у АП Војводини,

• културно стваралаштво ромске националне мањине у АП Војводини,

• мултикултуралности и интеркултуралности на територији Војводине,

• сарадње са установама и организацијама за културу, науку и уметност у Републици Србији

• сарадње са међународним установама и организацијама (Савет Европе, Пакт за стабилност Југоисточне Европе, Европска унија, УНЕСЦО и други),

• промовисања једнакости државних, приватних и грађанских иницијатива у области културе и уметности,

• нормативне делатности у области културе и уметности и усклађивање са европским стандардима,

• тржишне орјентације у циљу побољшања услова за рад и делатност културних субјеката,

• културно-уметнички аматеризам у ромској националној мањини,

• уметничко стваралаштво младих талената,

• стручно усавршавање и образовање, организовање семинара, радионица, кампова,

• информационо-документационе делатности у области културе и уметности

У РКЦП радиће се по одељењима као основним деловима радног процеса који се у њему одвија:

• развојно-истраживачко одељење,

• информационо-документационо и комуникационо одељење (ИНДОК),

• одељење за културно-уметничке манифестације, стручно усавршавање и образовање у култури и уметности ромске националне мањине у АП Војводини.

**Правни основ: члан 113. став2 . тачка 1. Закон о националним саветима националних мањина.**

 **УНАПРЕЂЕЊЕ И ПОДРШКА У РЕАЛИЗАЦИЈИ ПЛАНА РАДА ОДБОРА ЗА ИНФОРМИСАЊЕ**

 У складу са Законом о националним саветима националних мањина, Национални савет ће у 2019. години определити средства за реализацију активности одбора у складу са планом рада одбора за информисање у висини од **2.000,000,00 динара.**

**Правни основ: члан 21. Закон о националним саветима националних мањина.**

 **ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА ИЗ ОБЛАСТИ ИНФОРМИСАЊА**

У складу са Законом о националним саветима националних мањина, Национални савет ће у 2019. години определити средства за трошкове рада одбора и реализацију плана одбора и износу од 1.000.000,00 динара, а за финансирање и суфинансирање програма и пројеката у области информисања у висини од **1 .000.000,00 динара.**

Учешће националних мањина обезбеђује се и Законом о електронским медијима који предвиђа да ће један члан Савета регулаторног тела за електронске медије бити представник националних савета националних мањина. Република Србија законом је основала два јавна медијска сервиса, Јавну медијску установу „Радио телевизија Србије“ и јавну медијску установу „Радио телевизија Војводине“. Република Србија законом гарантује и обезбеђује довољан и стабилан извор финансирања јавних медијских сервиса. Обавеза је јавних медијских сервиса да кроз своје програмске садржаје остварују јавни интерес који подразумева, између осталог и задовољавање потреба грађана за програмским садржајима који обезбеђују очување и изражавање културног идентитета како српског народа тако и националних мањина, водећи рачуна да националне мањине прате одређене програмске целине и на свом матерњем језику и писму. Генерални директор јавног медијског сервиса прибавља мишљење националног савета националне мањине о кандидатима за одговорног уредника програма на језику националне мањине пре подношења предлога за његово именовање управном одбору.

**ЦИЉЕВИ**

* Остваривње права на информисање на мањине и на правовремено информисање;
* Повећање количине садржаја на језицима националних мањина на јавним телевизијским сервисима (РТС/РТВ) кроз проглашавање емитовања таквог садржаја од националног значаја испуњавањем јавног интереса;
* Унапређивање подзаконске регулативе у вези са пројектним суфинансирањем посебно у вези са улогом Националних савета националних мањина, којима се обезбеђује стабилно и континуирано финансирање производње медијских садржаја који су од значаја за припаднике националних мањина и пупоправно уважавање препорука Националног савета о начину расподеле средстава;
* Остварити сарадњу са независним мањинским продукцијама, у складу са
* законском обавезом објављивања програмских садржаја независних продукција, како би се садржај на мањинским језицима.

**НАПОМЕНА:**

Све циљеве прате мере – активности, индикатори – извори провере, као и ко су носиоци активности (предвиђено у плановима ресорних одбора). Временски рок је 2019. година.

**Правни основ: члан 113. став2 . тачка1. Закон о националним саветима** **националних мањина.**

 **УНАПРЕЂЕЊЕ И ПОДРШКА У РЕАЛИЗАЦИЈИ ПЛАНА РАДА ОДБОРА ЗА СЛУЖБЕНУ УПОТРЕБУ ЈЕЗИКА И ПИСМА**

У складу са Законом о националним саветима националних мањина, Национални савет ће у 2019. години определити средства за трошкове рада одбора и реализацију плана одбора и износу од 600.000,00 динара ,а за реализацију активности одбора у складу са планом рада одбора за службену употребу језика и писма у висини- рад НВО сектора од 1.000. 000,00 динара.

**Правни основ: члан 21. Закон о националним саветима националних мањина.**

**ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА ИЗ ОБЛАСТИ СЛУЖБЕНЕ УПОТРЕБЕ ЈЕЗИКА И ПИСМА**

Национални савет ромске националне мањине ће путем плана рада Одбор за службену употребу језика и писма радити на истицању назива локалне самоуправе, насељених места и других географских назива на ромском језику; употреба ромског језика и писма као службеног језика у јединицама локалне самоуправе где за то постоји законски оквир (15% ромског становништва у насељеном месту локалне самоуправе); промена назива улица, тргова и других насељених места као и установа за које утврдимо да су од посебног значаја за ромску националну мањину; надзор над службеном употребом ромског језика и писма;

 ЦИЉЕВИ

* Истицање назива локалне самоуправе, насељених места и других географских назива на ромском језику;
* Промена назива улица, тргова и других насељених места као и установа за које утврдимо да су од посебног значаја за ромску националну мањину;
* Надзор над службеном употребом ромског језика и писма;

 МЕРЕ

* повезивање са кључним заинтересованим странама локалне самоуправе;
* састанци са представницима локалне самоуправе;
* организација јавних догађаја;
* оформити комисију за утврђивање установа од посебног значаја за ромску националну мањину;
* оформити комисију за надзор над службеном употребом језика и писма.

**НАПОМЕНА:**

Све циљеве прате мере – активности, индикатори – извори провере, као и ко су носиоци активности (предвиђено у плановима ресорних одбора). Временски рок је 2019. година.

**Правни основ: члан 113. став2 . тачка1. Закон о националним саветима националних мањина.**

**ФИНАНСИЈСКА СРЕДСТВА ЗА РЕАЛИАЦИЈУ ПРОГРАМА РАДА**

 За реализацију наведених активности планирана су средства из буџета Републике Србије и АП Војводине за 2019. годину у износу од 25.802.832,00 динара.

 **Председник Извршног одбора**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Пава Чабриловски**